text: 140.358.416 kroner vundet i lotto i Vejle
  17 august 2016 kl. 19.36
  En heldig person har onsdag  aften vundet 140.358.416 kroner i Onsdags Lotto. Det er den andenstørste gevinst i danmarkshistorien. Kuponen købt i Vejle.
  
  Intet mindre end danmarkshistoriens næststørste lottogevinst blev i aften vundet i Vejle. Den heldige vinder kommer til at kunne indløse en lottokupon til en værdi på over 140 millioner kroner. 
  Den samlede pulje var på 280 millioner kroner, men skal deles med en nordmand, der også havde de rigtige seks vindertal plus supertallet.
  Udover at det er den næststørste lottogevinst i danmarkshistorien, så er det også den største genvist, der nogensinde er vundet i onsdagslotto. 
  Vinderen har købt sin kupon hos Q8 Service på Horsensvej i Vejle.
  